Viborger Samler, 1835-12-24
Prokurator Nye foredrog et Andragende om Oprettelsen af et Toldvæsen til Toldklarering, for Storehedinge og Stevns Herred, saaledes at denne Kyst udgjorde et eget Tolddistrict. Valget af en Committee udsattes, indtil et lignende Andragende fra Frederikssund og Roeskilde i et følgende Møde var blevet Forsamlingen forelagt. Biskop Mynster forelæste det afham forfattede Udkast til en Petition til Hs. Maj. Kongen angaaende Kjøbenhavns Fattigvæsen, hvilket Udkast af Forsamlingen blev bifaldt. – J Modet den 9de December forelæste Farver Svane et Andragende fra Kjøbmændene i Roeskilde og Frederikssund om at disse Kjøbstæder for Fremtiden maae blive Toldsteder, istedetfor at de hidtil have maattet fortolde deres Varer i Nørvig. Efterat flere af Forsamlingens Medlemmer havde understøttet dette Andragende, vedtoges det eenstemmigen, at en Committee skulde nedsættes til at prøve denne Sag. Det lignende Andragende fra Slagelse, Ringsted og Soroe, som Capitainlieutenant Recke tidligere havde foredraget, blev nu paany af ham sat under Forsamlingens Overveielse, og efterat flere Medlemmer havde yttret sig i den Anledning, blev det ved Stemmefleerhed bestemt, at ogsaa dette Andragende skulde prøves af en Committee. Det vedtoges fremdeles eenstemmigen, at een og samme Committee skulde prøve dette og de tvende foregaaende af Procurator Nye og Farver Svane indgivne Andragender. Til at danne denne Committee, der bestemtes at skulle bestaae af 5 Medlemmee, valgtes: Agent Bruun, Etatsraad Hvidt, Kammerjunker Scavenius, Farver Svane og Procurator Haagen. J Anledning af Agent Bruuns tidligere Andragende om tvende Fyrs Anlæg paa Hirsholm ved Frederikshavn og Faarenæs ved Grenaae, hvilket var blevet udsat paa Grund af et af Capitainlieutenant Sandholdt bebudet lignende Andragende, vedtoges nu eenstemmigen, at en Committee skulde nedsættes for at prøve samme. Capitainlieutenant Sandholt foredrog derpaa Forsamlingen et Udkast til en Petition, der gik ud paa, at der maatte blive tillagt Generaltoldkammeret Ordre til, at de Fyr og Vagere, som af Sokortarkivets Direction og en af Toldkammeret dertil udnævnt Committee ere foreslaaede til Veiledning paa Farterne igjennem Belterne, maatte blive opførte og udlagte, samt at de Søfarende maatte sættes i Kundskab om, hvad der er udført og videre paatænkt til denne Sags Fremme. Det blev eenstemmigen vedtaget, at ogsaa denne Sag skulde behandles af en Committee; at dette kunde være den samme, som vil blive nedsat i Anledning af Agent Bruuns Andragende, og at denne samlede Committee skulde bestaae af 3 Medlemmer, hvortil med Stemmefleerhed valgtes: Commandeur Wulff, Capitainlieutenant Sandholdt og Etatsraad Treschow. Grosserer Knudtzon forelæste et Andragende fra 37 Skibsrhedere i Kbhavn om Forandring i Forordningen 19de Marts 1817 om Skibsjornaler og Logbøger. Et lignende Andragende anmeldte Agent Voigt fra 15 Skibsrhedere, i Svendborg og Rudkjøbing og et tilsvarende Capitainlieutenant Recke fra nogle Skibsrhedere i i Corsoer. – Dernæst forelæste Capitainlieutenant Recke et Andragende fra Consumtionsinspecteur Major Klaumann, i Serøe, hvori han anholder om Forsamlingens Understøttelse til af det Offentlige at erholde Erstatning for det Tab, hans Hustrue har lidt ved forrige Herredsfoged i Leire Herred, Schwarzens bedragelige Embedsforhold. Spørgsmaalet om en Committees Nedsættelse besvaredes eenstemmigen benægtende. Præsidenten tilkjendegav, at han havde modtaget 10 forskjellige til Stænderforsamlingen stillede Petitioner, hvoraf de 2 vare fra Anonyme, og de 3 øvrige fra 1) forrige Etatsraad Reitemeier, der besværer sig over den Uret, der ved ham overgaaede Domme skal være ham tilføiet; 2) Andreas Richter, som tilsender Forsamlingen tvende af ham udgivne Smaaskrifter; og 3) nu afdøde Cancellieraad Jespersen, der fremsender et anonymt Forslag, Toldvæsenet betræffende. Da disse Andragender imidlertid ikke paa behørig Maade vare indkomne for Forsamlingen, vilde de ikke blive denne foredragne, men blot henlagte til Eftersyn i Forsamlingens Læseværelse, om Nogen af de Deputerede maatte ønske at gjøre sig bekjendt med samme. Proprietair Madsen anmeldte, at han havde modtaget en Petition fra Superficiærbønderne paa Samsøe om samme Gjenstand som det fra Præsten Hansteen, tidligere indkomne Andragende, hvilken han, efter de Vedkommendes Ønske, bad overleveret til den Committee, som er nedsat til at bedømme Lovudkastet, om Retsforholdet mellem Jorddrotter og Fæstebønder.